Judith Owen

Canwr-gyfansoddwr o Gymraes yw **Judith Owen** (ganwyd 2 Ionawr 1969). Rhyddhawyd ei halbwm cyntaf yng Ngogledd America, *Emotions on a Postcard*, ym 1996 ac mae sawl albwm arall wedi ei ddilyn. Mae hi'n gyd-sylfaenydd label Twanky Records gyda'i gŵr, Harry Shearer.

## Bywgraffiad
Fe'i ganwyd yn Llundain yn ferch i'r canwr opera Handel Owen a'i wraig Millicent. Mae'n ystyried ei hun yn Gymraes ac mae ei theulu estynedig yn byw yn Llanelli, Cydweli a Llangennith. Dysgodd ganu'r piano a cychwynodd gyfansoddi caneuon yn ei arddegau. Pan ddaeth yn gerddor proffesiynol, cyfarfu yr actor a cerddor Harry Shearer a cyfrannodd i'w albwm *It Must Have Been Something I Said* (1994).
Priododd y cwpl ar 28 Mawrth 1993.

## Gyrfa 
Mae hi wedi recordio a theithio gyda Richard Thompson yn ystod y blynyddoedd diwethaf, yn enwedig ar recordiad a thaith *1000 Years of Popular Music* . Mae hi hefyd wedi ymddangos ar ei albymau *The Old Kit Bag* a *Sweet Warrior*.

Ymddangosodd Owen fel hi ei hun ar *The Simpsons* yn y bennod  "The Blunder Years".

Ar 10 Chwefror 2011 ymddangosodd ar *BBC Breakfast* ochr yn ochr â Ruby Wax, gan hyrwyddo eu sioe newydd, *Losing It* .

Ei 10fed albwm stiwdio yw *Ebb & Flow*. Rhyddhawyd ar 7 Ebrill (DU) a 6 Mai 2014 (UDA a Chanada), ac mae'n cynnwys Leland Sklar ar fas a Russell Kunkel ar y drymiau - y ddau yn gyn-aelodau o'r The Section - a Waddy Wachtel ar y gitâr. *Ebb & Flow* oedd ei halbwm cyntaf i gael ei ryddhau a'i hyrwyddo ledled Ewrop a derbyniodd glod beirniadol gan *The Independent* (UK), *The Sunday Times*, *Le Figaro* (Ffrainc), *La Repubblica* (yr Eidal), CronacaTorino.it (yr Eidal), *BT* ( Denmarc), a *Rolling Stone* (yr Almaen) gyda chwarae radio gan RTE Radio 1 (Iwerddon), BBC Radio 2, RTVE Radio 3 (Sbaen), P5 (Denmarc) ac YLE Radio Suomi (Y Ffindir).

Yn 2015 fe’i gwahoddwyd i gefnogi Bryan Ferry ar ei daith ledled y DU. Cafodd yLondon Royal Albert Hall Show ar 1 Mehefin ei ganslo ar y funud olaf oherwydd bod gan Ferry haint ar ei wddf. Roedd sawl newyddiadurwr yn bresennol i'w hadolygu a gwnaed penderfyniad byrfyfyr i'w gwahodd i gyd i'w chartref yn Llundain, lle perfformiodd y set yn acwstig. Cyhoeddodd yr *Independent* erthygl y diwrnod canlynol gan dynnu sylw ati fel rhan o eitem ar sioeau ystafell fyw. Perfformiodd yng Ngŵyl Cropredy yn Swydd Rhydychen a Gŵyl MadGarden ym Madrid.

Yn 2016 rhyddhaodd Owen yr albwm ''Somebody's Child'' yn y DU, Ewrop, Awstralia a Japan. Ym mis Mehefin 2016, arddangosodd yr albwm ym Melbourne a Sydney i adolygiadau gwych gan gynnwys Noise11.com. Yr un flwyddyn, perfformiodd Owen a Harry Shearer gyda'i gilydd yn Brisbane ac yng Ngŵyl Cabaret Adelaide gyda sioe newydd o'r enw *This Infernal Racket*, a greodd sylw mawr yn y cyfryngau i hyn yn ogystal â'i halbwm.  

Dychwelodd y sioe elusennol flynyddol 2016, *Christmas Without Tears,* i Lundain ynghyd ag Efrog Newydd, Chicago, Los Angeles a New Orleans.

Yn Mai 2018 rhyddhaodd ei halbwm *redisCOVERed* ledled y byd, yn perfformio ei fersiwn hi o ganeuon adnabyddus. Roedd y caneuon yn cynnwys Deep Purple "Smoke On The Water", Soundgarden "Black Hole Sun"; o glasuron o Donna Summer "Hot Stuff", Wild Cherry "Play That Funky Music" i ganeuon cyfoes Drake "Hotline Bling", Ed Sheeran "Shape Of You" a cwpl o ganeuon llai adnabyddus Joni Mitchell  "Cherokee Louise" a "Ladies 'Man". Tethiodd yng Ngogledd America ac Ewrop yn 2018.

## Disgyddiaeth 
### Albymau 
* *Emotions On A Postcard* (1996), Dog On The Bed Music
* *Limited Edition* (2000), Dog On The Bed Music
* *Twelve Arrows* (2003), Dog On The Bed Music
* *Lost And Found* (2005), Courgette
* *Here* (2006), Courgette
* *Happy This Way* (2007), Courgette
* *Mopping Up Karma* (2008), Courgette
* *The Beautiful Damage Collection* (2010), Courgette
* *Some Kind Of Comfort* (2012), Courgette
* *Ebb & Flow* (2014), Twanky Records
* ''Somebody's Child* (2016), Twanky Records
* *Rediscovered* (2018), Twanky Records

### Senglau 
* *Creatures Of Habit* (2008), Courgette Records
* *White Christmas (with Julia Fordham)* (2013), Little Boo Records
* *In The Summertime* (2014), Twanky Records
* *Hot Stuff* (2017), Twanky Records

### EP 
* *Christmas In July'' (2004), Century of Progress Productions

## Cyfeiriadau 
## Dolenni allanol 
* Gwefan swyddogol 
* Cyfweliad / perfformiad Le Show :  

Categori:Cantorion benywaidd o Gymru
Categori:Genedigaethau 1969
Categori:Merched yr 20fed ganrif
Categori:Merched yr 21ain ganrif